*Šis straipsnis apie Ukrainoje nukritusį lėktuvą. Apie lėktuvą, kuris dingo virš Indijos vandenyno, skaitykite straipsnyje Malaizijos oro linijų skrydis 370.*

**Malaizijos oro linijų skrydis 17**| 9M-MRD – šis lėktuvas pateko į šį įvykį (2010 m.). |
| **Data** | 2014 m. liepos 17 d. |
| **Vieta** | Donecko sritis, Ukraina |
| **Aukų skaičius** | 283 keleiviai ir 15 įgulos narių |
| **Lėktuvas** | Boeing 777-200ER |
| **Avialinijos** | Malaizijos oro linijos |
|

**Malaizijos oro linijų skrydis 17 (MH17/MAS17)** buvo tarptautinis skrydis iš Amsterdamo oro uosto į Kuala Lumpūro oro uostą. 2014 m. liepos 17 d. tarp 13:20 ir 13:25 Boeing 777-200ER 9M-MRD nukrito ir sudužo. Visi 298 lėktuvu skridę žmonės, tame tarpe 80 vaikų ir 15 įgulos narių, žuvo. Lėktuvo liekanos pasklido 35 kvadratinių km teritorijoje netoli Toreso miesto, Donecko srityje, Ukrainoje. Ši teritorija buvo valdoma prorusiškai nusiteikusių separatistų, netoliese vyko kovos su Ukrainos kariuomene, katastrofos tyrimas vietoje buvo apsunkintas. Rugpjūčio 6 d. tarptautiniai avarijos tyrėjai paliko įvykio vietą dėl savo saugumo. Spalio 13 d. Ukrainos ir Nyderlandų tyrėjai grįžo į įvykio vietą ir tęsė tyrimą.

Nyderlandų institucija Onderzoeksraad voor Veiligheid (OVV), kuriai pavestas katastrofos tyrimas, rugsėjo 9 d. išleido pirmąsias išvadas, pagal kurias priekinė lėktuvo dalis buvo pažeista daugybės „dideliu greičiu judėjusių objektų". Pagal šiuos pažeidimus tikėtina, kad lėktuvas sudužo ore. Techninių gedimų ar pilotų klaidų požymių nustatyta nebuvo.

Teigiama, kad 10 km aukštyje skriejantį orlaivį numušė nuo žemės paleista žemė-oras tipo raketa „Buk". Tuo buvo kaltinami separatistai. JAV žvalgyba patvirtino, kad lėktuvas buvo numuštas tokio tipo raketa, bet kol kas negalėjo pasakyti, kas tai padarė.

Tai buvo antrasis Malaizijos oro linijų sudužęs lėktuvas per 4 mėnesius – 2014 m. kovo 8 d. Indijos vandenyne dingo 370 skrydžio lėktuvas.

Liepos 19 d. Ukrainos saugumo tarnybos vadovas Vitalijus Naida pranešė turintis įrodymų, jog šis teroro aktas buvo įvykdytas su Rusijos pajėgų pagalba bei tiksliai žinantis, kad raketų sistemos įgulos nariai buvo Rusijos piliečiai.

Avarija
-------

Buk-M2
Malaizijos oro linijos pranešė, kad su lėktuvu signalą prarado 14:15 (UTC laiku), apie 50 km nuo Rusijos sienos.

Flightradar24 svetainė pranešė, kad įvykio metu du Singapore Airlines ir Air India lėktuvai buvo vos 25 km nuo Malaizijos oro linijų lėktuvo jo dingimo metu.

Šis įvykis tapo antruoju pagal aukų skaičių aviacijos incidentu po 2001 m. rugsėjo 11 d. atakų, didžiausia pagal aukų skaičių Boeing 777 avarija ir skaudžiausias incidentas Malaizijos avialinijų istorijoje.

Įvykio tyrimas
--------------

Raketos sprogimo šalia lėktuvo atkūrimas, kurį atliko Nyderlandų tyrėjai
Rugsėjo 9 d. Nyderlandų tyrėjų grupė išleido pirmąsias tyrimo išvadas. Jos patvirtino, kad lėktuvas nesusidūrė su techninėmis problemomis, o pagal ištirtas nuolaužas nustatyta, jog lėktuvas buvo pažeistas išorinių didelę galią turinčių objektų. Pasak išvadų, lėktuvas sudužo jau ore, o jo dalys pasklido po didelę teritoriją ant žemės. Detalesnės išvados bus pateiktos per metus.

2015 m. liepos 8 d. jungtinė Malaizijos, Australijos, Nyderlandų, Belgijos ir Ukrainos komanda pasiūlė Jungtinių Tautų Saugumo Tarybai balsuoti dėl tarptautinio tribunolo nelaimei išaiškinti sukūrimą. Dėl to buvo balsuojama liepos 29 d. Už rezoliucijos patvirtinimą balsavo 11 narių, 3 (Kinija, Venesuela, Angola) susilaikė, Rusija buvo vienintelė šalis, kuri rezoliucijos tekstą vetavo. 

2015 m. spalio 13 d. Nyderlandų saugumo tarnyba paskelbė savo tyrimo, kuriame dalyvavo Nyderlandų, Malaizijos, Australijos, JK, JAV, Rusijos ir Ukrainos tyrėjai, rezultatus. Tyrimo rezultatai parodė, kad lėktuvas buvo numuštas naudojant „9N314M" „Buk" tipo raketą žemė-oras. Lėktuvo įgulos kūnuose bei nuolaužose buvo rastos šios raketos dalelės. Tyrimo rezultatai taip pat pabrėžė, kad Ukraina privalėjo anksčiau uždaryti skraidymo zoną virš savo rytinės pusės. 

2016 m. rugsėjo 28 d. tyrėjai spaudos konferencijoje pateikė detalias tyrimo išvadas. Pagal jas buvo nustatyta raketos paleidimo vieta – tai buvo sukilėlių valdoma vieta šalia Pervomaisko, 6 km į pietus nuo Snižnės miesto. „Buk" raketos kompleksas į Ukrainą buvo atvežtas iš Rusijos avarijos dieną, o po to išvežtas atgal į Rusiją. Tyrimo metu tyrėjai kontaktavo su 200 liudininkų, tyrė 500 000 nuotraukų ir vaizdo medžiagos, analizavo 150 000 perimtų pokalbių telefonu. Tyrimo metu nustatyta, kad prie šios katastrofos yra prisidėję apie 100 žmonių. 

2015 m. Malaizija pasiūlė Jungtinių Tautų Saugumo Tarybai priimti rezoliuciją dėl kaltinamųjų lėktuvo numušimu tarptautinio tribunolo. Saugumo Taryboje ši rezoliucija sulaukė daugumos palaikymo, tačiau buvo vetuota Rusijos.

2017 m. liepos 5 d. Nyderlandų užsienio reikalų ministerija pranešė, kad tyrimo grupės šalys aiškinsis visų kaltųjų dėl šio įvykio tapatybes, o jie bus teisiami Nyderlanduose pagal šios šalies įstatymus. Tai leis padaryti pasirašytas Nyderlandų ir Ukrainos šalių susitarimas.

2019 m. birželio 19 d. įvykio tyrėjų grupė paskelbė detalesnes išvadas ir įvardijo 4 asmenis, prisidėjusius prie sąlygų lėktuvo numušimui sudarymo – tai trys Rusijos piliečiai Igoris Girkinas, Sergėjus Dubinskis ir Olegas Pulatovas bei ukrainietis Leonidas Karčenko.

2022 m. lapkričio 17 d. Nyderlandų teismas pripažino kaltais dėl šio orlaivio numušimo ir nuteisė tris kaltinamuosius Igorį Girkiną, Sergėjų Dubinskį ir Leonidą Karčenko. Ketvirtasis kaltinamasis Olegas Pulatovas buvo išteisintas.

Civiliniai ieškiniai
--------------------

2015 m. liepą JAV teisme buvo pateikti rašytiniai kaltinimai separatistų lyderiui Igoriui Girkinui nuo 18 aukų šeimų „už lėktuvo numušimo organizavimą" ir Rusijos vyriausybei dėl prisidėjimo prie šio įvykio. Pateikti ieškiniai 900 milijonų JAV dolerių sumai.

2016 m. gegužę 33 aukų šeimos pateikė ieškinį prieš Rusiją ir jos prezidentą Vladimirą Putiną Europos Žmogaus Teisių Teisme, kaltinant Rusiją pažeidus keleivių teisę gyventi.

Malaizijos avialinijoms ieškinį pateikė 15 keleivių šeimos dvejuose skirtinguose kaltinimuose. Juose pagal Monrealio konvenciją teigiama, kad kompanija neturėjo skristi tuo maršrutu. Mėnesiu anksčiau 6 įgulos narių šeimos padavė ieškinį prieš avialinijas teigdamos, kad jos pažeidė sutarčių sąlygas.

Reakcija
--------

Naujasis Ukrainos prezidentas Petro Porošenka šį įvykį pavadino terorizmo aktu.

Galerija
--------

* Skrydžio maršrutasSkrydžio maršrutas
* Nyderlandų ir Australijos tyrėjai avarijos vietoje 2014 m. rugpjūčio 4 d.Nyderlandų ir Australijos tyrėjai avarijos vietoje 2014 m. rugpjūčio 4 d.
* Gėlės aukų atminimui Amsterdamo Schipcholo oro uosteGėlės aukų atminimui Amsterdamo Schipcholo oro uoste

Šaltiniai
---------

1. ↑  Malaysian airliner crashes in E. Ukraine near Russian border, over 280 people on board
2. ↑
3. ↑
4. ↑  *MH17: Netherlands wrestles with huge criminal case* www.bbc.com, 2014-08-17, tikrinta 2015-01-02.
5. ↑  *Map MH17 air desaster* Archyvuota kopija 2015-01-08 iš Wayback Machine projekto.. Katastrofos vieta www.government.nl, 2014-08-10, tikrinta 2015-01-02.  
*Map of a Tragedy: How MH17 Came Apart Over Ukraine* graphics.wsj.com, 2014 liepa, tikrinta 2015-01-02.  
*First aerial images emerge showing the 8 square miles of devastation caused by shot down MH17* www.dailymail.co.uk, 2014-07-21, 2015-01-02.
6. ↑  21 More MH17 Crash Victims Identified, Experts Leave Site
7. ↑  Dutch Experts Help Recover MH17 Crash Items Despite Nearby Clashes
8. ↑  Malaysian airliner downed in Ukraine war zone, 295 dead Archyvuota kopija 2014-07-17 iš Wayback Machine projekto.
9. ↑  Malaysia Airlines plane crashes in eastern Ukraine; U.S. intelligence blames missile
10. ↑  Ukraine says has „compelling evidence" Russian crew shot down Malaysian plane
11. ↑  Malaysia Airlines plane MH17 'shot down' in Ukraine – live updates
12. ↑  Singapore Airlines SQ351 (B777) and Air India AI113 (B787) were about 25 km from #MH17 when it disappeared.
13. ↑  298 killed after Malaysian airliner shot down in Ukraine
14. ↑  Preliminary report points towards external cause of MH17 crash Archyvuota kopija 2014-10-19 iš Wayback Machine projekto.
15. ↑  UN Security Council to vote on MH17 tribunal
16. ↑  Rusija vetavo JT rezoliucijos projektą dėl lėktuvo katastrofos Rytų Ukrainoje
17. ↑  MH17 Crash – English Spoken
18. ↑  MH17 Ukraine disaster: Dutch Safety Board blames missile
19. ↑  Malaysia Airlines flight MH17 was shot down from pro-Russian rebel controlled territory, investigation finds
20. ↑  JIT: MH17 SHOT DOWN WITH MISSILE FIRED FROM PRO-RUSSIAN REBEL CONTROLLED FIELD Archyvuota kopija 2020-04-09 iš Wayback Machine projekto.
21. ↑  Malaysia Airlines MH17: Russia rebukes push for UN tribunal
22. ↑  „Statement by the minister of Foreign Affairs on MH17, 5 July 2017". *Government of the Kingdom of the Netherlands*. Ministry of Foreign Affairs. 7 July 2017. Suarchyvuotas originalas 2017-07-14. Nuoroda tikrinta 2017-07-18.
23. ↑  „JIT-landen kiezen Nederland voor vervolging neerhalen MH17". *Government of the Kingdom of the Netherlands* (olandų). Ministry of Security and Justice. 7 July 2017.
24. ↑  Four charged with shooting down MH17 plane - BBC News
25. ↑  „MH17 verdicts: 2 Russians, 1 Ukrainian convicted of murders". AP News. Nuoroda tikrinta 2022-11-17.
26. ↑  MH17: Russian separatist leader sued for $900 million by crash victims
27. ↑  „MH17 crash: Victims' families sue Putin and Russia". *BBC News*. Nuoroda tikrinta 22 May 2016.
28. ↑  Blakkarly, Jarni (22 May 2016). UPDATE 1-Australian firm names Russia, Putin in MH17 compensation claim -report. Archyvuota kopija 2016-06-28 iš Wayback Machine projekto. *Reuters.* Nuoroda tikrinta: 22 May 2016.
29. ↑  Yap Tzu Ging (15 July 2016). „MH17 kin sue Malaysia Airlines, seek damages ahead of lawsuit deadline". *Malay Mail Online*.
30. ↑  „Malaysia Airlines sued by relatives of MH17 crew shot down over Ukraine". The Associated Press. 2 June 2016.
31. ↑  Malaysia Airlines crash: President Poroshenko calls shooting down of Malaysian plane an 'act of terrorism' Archyvuota kopija 2014-07-17 iš Wayback Machine projekto.